Падчас свайго візіту спадар Кундротас прачытаў студэнтам лекцыі па супастаўляльным аналізе арфаэпіі (вымаўлення) рускай і літоўскай моў. Акрамя таго, разам з дэканам факультэта беларускай філалогіі і культуры Ф.С. Шумчыкам быў абмеркаваны план будучых сумесных мерапрыемстваў. У прыватнасці, дамовіліся пра тое, што ў час зімовых канікулаў ВПУ прыме сямёра нашых студэнтаў-літуаністаў для праходжання практыкі. Літоўскі бок запрасіў таксама да сябе чытаць лекцыі прафесара А.А. Гіруцкага. І надалей будуць ладзіцца сумесныя навуковыя канферэнцыі, апошняя з якіх прайшла ў верасні гэтага года ў Вільнюсе і была прысвечана вывучэнню беларускай мовы за мяжой. У красавіку 2010 г. на філалагічным факультэце ВПУ адбудзецца традыцыйная канферэнцыя па аналізе мастацкага тэксту, у якой гуманітарыі з БДПУ заўжды прымаюць актыўны ўдзел.